text:
Zika ta hopi peligroso pa e hende muhe ku ta na estado
Evita pica di sangura dor di uza repelente y cubri bo curpa mas posibel
Departamento di Salud Publico ta recorda tur hende muhe na estado pa tuma precaucion pa evita pica di sangura. Principalmente e sangura Aedes Aegypti, cu ta e sangura cu ta transmiti entre otro Zika. Un hende muhe na estado por transmiti e virus di Zika pa su baby den barica y un infeccion cu e virus di Zika por causa mal formacion di e feto cu por resulta den defectonan grave pa e baby (e.o microcephalia).
Tuma medida pa evita pica di sangura: Uza repelente di insecto cu ta contene 20 % - 30% di DEET pa asina evita cu sangura ta pica bo. Trata di cubri bo curpa lo mas posibel door di uza blusa manga largo, carson largo y mea. Hinca blusa den carson y carson den mea pa miho proteccion. Uza condom durante di relacion sexual of abstene bo mes di relacion sexual: vaginal, anal y oral durante di bo embaraso. E virus di Zika por keda transmiti via relacion sexual. Ta comproba cu e virus di Zika ta keda na bida durante 6 luna den e semen di un hende homber afecta cu Zika.
Ta hopi importante pa tuma accion na cas tambe pa combati sangura: Tira bista rond di cas pa criadero. Un criadero por ta cualkier obheto cu ta contene awa sea di yobida of cranchi. Cu otro palabra bolter hemchi cu awa para, bira scoter bou di mata cu ta contene awa, haci bari di awa bashi, kita sushedad rond di cas of pafo di cura, manera taira, cups, tapadera cu por fungi como criadero. Percura pa semper e pos di bo cas ta bon tapa. No solamente cu tapadera, pero pone un gaas riba e tubo pa saca gas di pos pa asina evita cu sangura por drenta. Den e pos por tira contenido di un boter di kerosin pa evita cu e larvanan por desaroya y bira sangura. Ora uza kerosin haci esaki conscientemente pasobra tin cu tene cuenta cu nos medio ambiente of por uza mosquito donuts obtenibel na cualkier pestcontrol. Paga tino si den cas tin vaas cu flor of steki di mata, pa cambia esaki cada 2 pa 3 dia. Controla y laba baki cu ta wanta awa bou di frigidaire y baki cu ta wanta awa di co’i kibra 1 bes pa siman. Constantemente sigui tira bista den y rond di cas pa criadero y semper por duna un man na bisiña cu tin edad halto pa elimina criadero den y rond di su cas.
Sin craidero no tin sangura, sin sangura no tin Zika, ni Chikungunya, ni Dengue! Pa mas informacion tuma contacto cu GKMB na tel 5853325 of Departamento di Salud Publico na 5224200.


c: text/html

text:
Tin un cantica ta tocando na radio ‘It’s so easy to fall in love’. Berdad, cay namora ta facil, keda den amor ta poco of hopi mas dificil.
Amor pasahero bo por haj’e den cada skina di bida. Of algo cu tin aroma di amor.
Amor berdadero ta loke ta nace di paden.
Ki bunita ta ora nos por sinja nos muchanan mira amor den cada skina di bida. Bolter cada piedra y wak bida ta biba bou nan. Wak e curason cu bo por haja te hasta den e piedra mes, den e berdura, den e noot, den e batata. Mensahenan silencioso cu ta pidi nos pa nos atencion? Pa ta mas cuidadoso cu e forma cu nos ta biba. Pa ta mas conciente kico nos ta tira den naturalesa. Pa ta mas conciente di e palabranan cu nos ta saca di nos boca, di nos mente.
Di parti di Comprondiendo Bida nos lo desea pa Dia di San Valentino bira un dia di refleho cu duna amor ta algo cu nos por hasi tur dia.
Lag’e cuminsa cu e sonrisa y ‘bon dia’ cu bo ta regala na tur hende.
Happy Valentine’s Day na TUR lesador di Comprondiendo Bida…
Realisa awe cu amor ta hopi mas cu amor pa nos pareja…
Happy Valentine’s Day na TUR lesador di Comprondiendo Bida…
Realisa awe cu amor ta hopi mas cu amor pa nos pareja…
E ta podise mas necesario pa stima y manda amor pa esun cu menos ta stima bo…
Pa esun cu mas a herida bo…
Mi ta desea bo un dia jen di rikesa y amor…
Danki na mi modelonan pa e potret misterioso aki…
Un tata cu yiu cu no semper ta compronde otro…
Pero ta stima otro te hasta den e momentonan cu nan ta parse di hasi bida di otro un poco imposibel…
Love the 2 of u… you add meaning to my life…
E pensamento bou di e potret:
E lama di Amor…
Pasando den etapanan, nos ta bira parti di e misterio di bida…
Nos ta biba y sinja…e significacion berdadero di AMOR…
E esencia di ken nos TA di berdad…
Nos rason di SER… podise ta pa djis TA un gota di awa den e oceano di Bida…
Den e lama di Amor…
Y asina co-crea shelo riba tera…
E restaurant tabata jen di hende. Un grupo chikito de waitresses ta purba na sirbi tur e clientenan. Un famia di cuater tabata haci remarkenan bruto over di e servicio y e tata tabata keha e waitress. E waitress a rush bay y bin bek cu un teblachi cu e cumindanan. Riba e caminda bek pa e mesa e a laga un tayo cay y e tayo a kibra. Despues di mei minuut paralisa e waitress a cuminsa jora.

robotstxt: allowed

filter: keep


text:
“Na e momentonan aki e desempleo bou di nos hobennan ta mas cu 30%. 1 di cada 3 hoben ta sin trabou y sin perspectiva. E Gobierno di AVP a haci e situacion aun mas dificil pa nos hobennan cu nombramentonan politico y faboritismo y sigui e cambio di edad di pensioen pa 65 aña a hacie dificil pa nos hobennan por haya un trabou”, segun Dangui Oduber.
“Den ultimo 8 aña si bo ta un hoben, pa bin na remarke pa haya trabou bo mester por a cana cu Mike Eman of mester a haci e promesa cu bo lo bay cana cu ne den eleccion cu ta na caminda.
Hobennan ta demotiva, hobennan no ta haya e oportunidad cu nos mester crea pa nan. Si bo no tin un partijdiploma di AVP lubida cu bo ta haya un trabou.
Den e 137 coordinadornan di Mike Eman gran mayoria ningun a caba un scol secundario pero tur ta cobra salario di average 5000 florin pa luna.
Decisionnan asina ta kibra e moral di e hoben studiante cu ta fia placa, hinca su curpa den debe pa ora e bin bek su pais no tin trabou p’e pasobra e no a core campaña pa AVP”, sr. Oduber ta splica.
“Esaki ta e tristo realidad cu nos hobennan ta pasa aden na e momentonan aki.
Ami como hoben t’ey pa nos hobennan y sigur lo traha pa yuda e siguiente generacion cu ta bin despues di nos. Ta nos tarea y obligacion pa crea oportunidadnan nobo y posibilidad pa nos hobennan por yega na un trabou cu finalmente lo conduci na un carera profesional. Nos tin cu duna nos hobennan e atencion cu nan merece.
Hobennan a wordo lubida por completo. No tin trabou pa esnan cu ta na Aruba, ora esnan gradua den exterior y dicidi pa bin bek no tin trabou pa nan y esaki ta hopi frustrante. No solamente trabou ta un problema serio sino vivienda.
E Gobierno aki a priviligia un famia cu mas cu 100.000 M2 di tereno pa bende y e hoben mes no a bin na remarke pa un tereno. Na momento cu un hoben bin bek su pais e ta busca un trabou, e no ta hay’e, e ta busca un tereno, e no ta hay’e, ki perspectiva un hoben asina tin riba su mesun pais?”, e Parlamentario ta cuestiona.
“Tin hopi pilar economico cu por yuda crea empleo. Nos mester cuminsa pensa den direccion di e-commerce caminda mester cuminsa prepara leynan pa haci esaki mas facil pa lanta negoshinan cu kier haci e commerce. Banco Central mester ta mas flexible den esaki. Nos no por keda atras cu tur e desaroyonan di tecnologia.
Nos mester cuminsa haci uzo di e oportunidadnan cu tecnologia ta brinda nos. Stimula nos hobennan cu nos tin e capacidad pa haci cosnan grandi.
Nos mester elimina tur redtape cu tin existente ora un hoben kier lanta su propio negoshi. Mester por tin e posibilidad di banco pa reduci interes pa comerciantenan nobo y hoben. Duna nan un speransa cu na Aruba por haci negoshi facil y haya placa fia na un interes faborable. Ta cosnan cu na e momentonan aki no tin”, e Parlamentario ta mustra.
“Otorgamento di tereno mester bay na un manera transparente y mester percura pa tur peticion di tereno di pueblo y di nos hobennan wordo acomoda. No mester bay paga of roga Minister pa un tereno. Nos mester di transparencia. Tur hende mester por sa kende a pidi tereno, kende a haya tereno y pakico a haya tereno.
Nos tin cu inverti hopi mas placa den enseñansa, no solamente den cosmetico sino den contenido. Enseñansa mester bira atractivo pa nos hobennan. Deporte a wordo lubida y neglisha y aki tambe nos partido lo bay inverti den esaki”, sr. Oduber ta sigura.
“Nos hobennan ta nos futuro di mayan y si nan wordo neglisha manera a sosode e ultimo 8 añanan aki nos pais NO lo tin futuro. Ami ta kere den e potencial di nos hobennan, mi ta kere den un miho mayan pa nos hobennan y mi lo traha dia y anochi pa haci esaki posibel pa nos hobennan y nos hendenan tin un miho mayan!”, Dangui Oduber a duna di conoce.


text:
Dialuna den oranan di marduga, presencia di polis ta wordo pidi na dos kiosko den Havenstraat pa motibo di kiebro y ladronicia Na yegada, polis a nota cu e dos kioskonan cu ta keda pazuid di e parkinglot di Kong Hing, a ricibi bishita di ladron. Aparentemente lo ta trata di adictonan
Day: October 23, 2017
Presidente di ATIA, Ronald van Trigt a reuni cu Prome Minister saliente Mike Eman y Minister saliente Richard Arends
Den caso contra muncipio Rijswijk – Curasoleño no a haya razon den su demanda
WILLEMSTAD - Siman pasá diabièrnè un tribunal na Den Haag a rechasá e demanda cu un Curasoleño (Martina) a entamá contra municipio Rijswijk, pasobra el a sufri un accidente pisá ora el a core pasa den un buraco hunto cu tabatin mei-mei di e rielnan di un tram. E lugar tabata
Den casonan di belasting…. Contribuyente no por apelá un aanslag promé cu Inspector fiha e boet
WILLEMSTAD - Huez Civil di Corte di Husticia Civil siman pasá a dicta cu un ciudadano cu a bay den apelacion contra e boet cu Inspector a imponé, a actua robez y por lo tanto a pèrdè e caso. Un contribuyente por apelá contra un recargo cu Inspector dicta despues cu
Dia 29 di november caso di PDVSA su beslag ta den Corte atrobe
WILLEMSTAD - Diaranzon 29 di november proximo lo trata segundo tanda di e apelacion cu PDVSA a someté na Corte pa rechasá e beslag cu un compania Canades cu tabata explorá mina di oro na Venezuela a pone riba cuentanan bancario di PDVSA y eventualmente instalacionnan di e refineria. Ta na
Errol Cova a denunciá un biaha más…. “Uitzendburo ta negoshi ilegal den nos pais!”
WILLEMSTAD - E asunto den UTS caminda gerencia a ofrecé trahadornan te cu diabièrnè ultimo pa nan firma cu nan ta bay di acuerdo hañando mas luna di placa di loke a ofrecé originalmente, a cue un buèlta explosivo diabièrnè ora cu e veterano lider politico/sindicalista Errol Cova a lanta
Detencion relacioná cu maltrato cu arma
WILLEMSTAD - Diadomingo 22 di òctober 2017, alrededor di 23.50 or, Central di Polis a dirigí un unidad policial na un cas na Sabana Hundu pa un caso di maltrato cu arma. N’e sitio Polis a topa cu un dama sintá den un auto, cu windshield kibrá, dilanti di e cas
Detencion relacioná cu maltrato cu arma, destruccion y menasa
WILLEMSTAD - Dialuna 23 di òctober 2017, alrededor di 00.17 or, Central di Polis a dirigí un unidad policial na un cas den área di Marchena pa un caso di destruccion y maltrato cu arma. For di un investigacion preliminar cu Polis a realisá n’e sitio un habitante di e cas
Detencion di un sospechoso pa ladronisia di auto y encubrimento
WILLEMSTAD - Dialuna 23 di òctober 2017, alrededor di 09.00 or a tene un entrada hudicial na Monte Verde y a detené un sospechoso pa ladronisia y encubrimento di auto. E team di e proyecto contra ladronisia di auto (Proyecto CANUS)a tene un entrada hudicial -bou di guia di un


text:
ORANJESTAD (AAN): Diamars den Corte, a tuma lugar e caso sumario cu Nelson ‘Speed’ Andrade a entabla contra Presidente di Parlamento.
Abogado mr. Nancy Gravenstijn a tuma e caso di Presidente di Parlamento, mr. Ady Thijsen.
Durante tratamento di e caso, e abogado a haci tur intento pa purba convence Hues mr. Sap cu su cliente tin rason door di manda dos carta pa e periodista Nelson Andrade, un pa mustr’e riba reglanan nobo cu ta aplicabel awor den sala y di dos carta pa prohibi’e di drenta e edificio di Parlamento pa 3 luna largo.
Den su defensa, abogado Mr. Gravenstijn a splica cu no ta trata di ningun regla nobo, sino mas bien di reglanan existente caba cu tur miembro di Prensa ta na altura di dje. Pesey e no ta mira kico por ta e problema di Andrade.
E abogado a splica e Magistrado den Corte cu Nelson Andrade a drenta Parlamento sin pasa via e porta normal, pasobra e miembro di siguridad a traha un rapport bisando cu e no a mira Speed drenta.
Riba esaki Hues a puntre ta di unda el a kere e a drenta anto, via un tunnel of for di riba dak. Speed mes a splica cu el a drenta pa un reunion cu Parlamentario Rocco Tjon (MEP) y despues e mes a hibe den Sala di Parlamento pa e haci su raportahe, basa precisamente riba e reunion, esta e discusion relaciona cu e logo di Parlamento.
Riba e ponencia cu Nelson Andrade, cu tin un agencia di noticia, lo perde placa si acaso nan limita su entrada den e edificio, e abogado a bisa cu e no ta kere. “Het zijn maar drie maandjes” el a bisa Hues Sap, splicando cu otro reportero si lo por bin reemplasando Andrade.
E abogado, den nomber di Parlamento, a bisa den Corte cu nan no tin problema cu libertad di prensa, pero cu hasta e libertad ey tin limite y cu periodistanan tambe tin cu tene nan mes na regla. El a hay’e na dado momento cu e interes di pais Aruba y e interes di Prensa. E ta sinti cu den e discusion aki e interes di Gobierno/Parlamento ta bay riba dje.
Durante tratamento di e caso, na dado momento mr. Ady Thijsen mes a hiba palabra pa defende su mes. El a bisa Hues cu Speed a bisa na radio cu e tin mas di 20 aña den e trabao aki y cu e ta drenta Parlamento ora cu e kier y cuanto cu e kier. E declaracion ey e ta considera un menaza serio contra e instituto Parlamento.
Hues a pare na mas di un ocasion puntrande si e ta sinti cu Speed no por bisa esey na radio y unda ta para den ley cu e no por expresa su pensamento. Tambe el a cuestiona Thijsen den cua ley ta para cu e tin e autoridad pa prohibi un periodista of cualkier otro ciudadano di drenta sala di Parlamento pa 3 luna. Hues a puntre tambe si e ta sinti su mes menaza cu Speed lo drenta Parlamento y kibra ley of causa un desordo, pasobra e no ta compronde di unda e ta considera su declaracion na radio como menazante.
Hues a mustr’e riba e hecho cu articulo 82 ta stipula cu un hende cu comporta su mes malo den Parlamento por worde saca afo. Pa e dia ey! E no ta menciona cu por dun’e un prohibicion di entrada pa 3 luna! Tampoco e ta bisa cu si e persona, den e caso aki Speed Andrade, a duna su opinion na radio, pafo di Parlamento, cu esey ta duna e Presidente e poder di prohibie drenta e edificio.
Presidente Thijsen e medio cuminsa un discusion cu Hues pa cual Hues Sap a bise: “Corda bon cu den Parlamento abo ta Presidente pero den e sala aki ta ami ta Presidente y ami ta manda!”, dunando un indicacion cla cu e no tabata contento cu e fomra con Thijsen tabata papiando den Corte.
Hues na un dado momento a bisa e abogado cu e ta sinti cu Parlamento kier sanciona un periodista pasobra el a sinta riba e stoel di Presidente, den un sala bashi sin un reunion andando. E abogado a contesta cu no, cu ta e expresion cu Andrade a haci na radio. E Hues e ora a lesa e carta cu Ady Thijsen a manda Speed Andrade unda claramente esey ta poni den dje.
E Magistrado a bisa na final di tratamento di e caso sumario cu e tin un bon impresion caba di kico ta pasando aki, e sa caba kico su decision ta y cu mayan caba y no den dos siman manera normal, cu e lo manda su decision via fax pa e partidonan durante dia.
Pafo di Corte, e abogado di Parlamento, mr. Nancy Gravenstijn no a duna ningun declaracion na prensa y a opta pa cana bay su bufete.


text:
ORANJESTAD - E ekipo campeon di futbol division di honor di Aruba di aña 2016-2017, esta Coca Cola Nacional a competi den e A-B-C Cup na Boneiro y a keda na di 3 luga. Diabierna anochi nan a hunga contra Real Rincon y a perde e wega aki, mientras cu diadomingo nan a topa Uruguay di Boneiro. Nan a bay cu e victoria riba e team di Boneiro cu e score di 4-2 y asina a keda na di 3 luga.
Coach di Coca Cola Nacional, Dreyer Bracho a indica cu e wega di diadomingo tabata mas miho cu diabierna, unda e team a haci nan esfuerso pa keda na di 3er luga y tabata un lastima di no a trece e trofeo pa Aruba. Den 10 minuut di wega di diabierna e prome carchi cora a cay y esaki a pone cu Coca Cola Nacional mester a cambia nan planificacion. Nan a hunga cu 10 hungado, pero nan no tabata por a bay cu e victoria. Leo Colmenares a anota e gol pa Coca Cola Nacional contra Real Rincon. Aunke cu Coca Cola Nacional no a bay cu e trofeo, e organisacion ta na un nivel bon organisa cual ta pone cu futbol ta bay dilanti, asina Dreyer Bracho a elabora. Diadomingo nan a topa Uruguay di Boneiro, unda cu nan a bay cu e victoria di 4-2. E golnan anota tabata haci pa Devis Oliveiro (2), Jorgue Bedolla (1) y Leo Colmenares (1).
St. Fundacion Lotto pa Deporte tabata na Boneiro, unda nan a bay duna sosten na e team campeon den di futbol division honor 2016/2017 Coca Cola Nacional. mr. Di-Stefano Wernet RA, a indica cu desde e momento cu Arubaanse Voetbal Bond a acerca nan pa yuda cu e proyecto di rebiba e campeonato Antiano, e fundacion a dicidi cu nan lo haci esaki. FLpD ta contento cu e resultado di Coca Cola Nacional, unda cu Di-Stefano Wernet a elabora cu no tur ora gana ta mas importante, pero e fair play tambe y e honor pa participa. “Nos ta desea pa otro aña, Arubaanse Voetbal Bond acerca e federacionnan di Boneiro y Corsou pa por organis’e na Aruba”, asina Di-Stefano Wernet a expresa.
Frans Dijkhoff, miembro di directiva di Arubaanse Voetbal Bond, tambe tabata presente na e prome encuentro di A-B-C Cup, unda cu Coca Cola Nacional a representa Aruba. Ela elabora di ta orguyoso pa mira e esfuerso cu Real Rincon a haci pa por a trece e torneo na Rincon. “Aruba no por a gana e prome wega, pero mi ta masha contento cu Aruba a keda na di 3 luga”, asina el a expresa. Presidente di AVB, Richard Dijkhoff a bisa su persona cu esaki ta e caminda cu lo lanta bek Copa Antiano, unda cu e directiva ta para tras pa lanta e campeonato aki bek, pa asina duna CONCACAF of FIFA e formula pa lanta bek futbol den region. E intencion ta pa bay traha duro y trece e A-B-C Cup Aruba pa asina tur hende por mira esaki.
ORANJESTAD - Den fin di siman di 24 y 25 di november a tuma luga e campeonato internacional di karate, esta ‘Curaçao Open 2017’ organisa pa Curaçao Karate Bond. Na dicho campeonato a participa e karatekanan Janilaine Bello, Glendeline Croeze y Alejandro Gonzalez Lujan di e Asociacion Arubiano Di Karate-Do Shotokai, dojo Shocokan.
ORANJESTAD - Diadomingo ultimo, a yega su final, e evento mas grandi di deporte na Aruba y alabes e evento number uno di mundo, esta Beach Tennis Aruba Open 2017. Eagle Beach un biaha mas a keda chikito, cu sigur un alrededor di 2 mil hende riba e anochi final di e torneo aki
ORANJESTAD - Den un Tropicana Beach Tennis completamente yen, ITF conhuntamente cu Beach Tennis Aruba a haci e apertura official na e ITF Panamerican Championship pa e aña aki. Cu presencia di tur pais, cu excepcion di Bonairo kende nan vuelo no a yega na tempo, e desfile a tuma lugar.E anochi a habri cu un press conference caminda representante di ATA, Sra. Tita Iglesias, pa ITF tabata presente Massimo, Vini Font kende a representa e ekipo di Brasil como e ekipo campeon di 2016, Maud Celaire representando su ekipo di Aruba y na ultimo, e representante di Aruba Lawn Tennis Bond, Sr. Ronny Tchong.Pa a duna inicio official na e weganan Panamericano, e ekiponan di Bolivia, Ecuador, Chile, Puerto Rico, Colombia, USA, Venezuela, Argentina, Brasil y e team local di Aruba tabata bon representa. Un atmosfera increibel, cu presencia di bastante siguidor di e deporte di Beach Tennis, cu unicamente a segura tur presente, cu e aña aki un biaha mas, nan por spera hopi ambiente riba veld y pafor di e veldE prome weganan lo cuminsa diabierna mainta pa 9or y atardi lo cuminsa bek desde 5or te den anochi. Diasabra mainta 9or e weganan lo continua pa 9or di mainta y lo cuminsa bek den atardi pa 4or. E semifinal nan lo tuma lugar diadomingo pa 10or y tur e dianan y orario nan menciona lo tuma lugar na Tropicana Beach Tennis Club. Diadomingo atardi pa 4or lo cuminsa e finalnan, cuminsando cu e hubenil, sigui pa final di doubles female, doubles male y e anochi lo termina cu e final di mix doublesRIba e compilacion di potret por tuma nota di con e anochi a bay.
ORANJESTAD - Diasabra anochi tabata tin continuacion di campeonato di AVB ora cu e pumanan esta Sv Britannia Total Finance/Bright Bakery a topa cu e muchanan di Madiki esta Riverplate. E alinacion di Sv Britannia tabata ta; Arthur Werleman, Carl Geerman, Rodymar Paesch, Carlos Caro, Glembert Kock, Nino Ulises, Renier Paraez, Luis Estrada, Jean-Marc Farro, Hugo Martina y Rafy Godoy. Den e prome 30 minutnan di wega Sv Britannia Total Finace/Bright Bakery a domina e wega completo y ta anota 2 gol trempan den wega. E prome gol a wordo anota pa Luis "Coco" Estrada cu ta bai laga ariba banda robes y ta fusila e keeper di Riverplate na di 7 minut di wega pa e 1-0. Ta na di 27 minut di wega ta e propio Luis Estrada cu ta bai laga atrobe banda robes y ta duna un voorzet pa Rhaf Godoy kende no ta basila y ta slice pa anota e di 2 gol pa Sv Britannia bai ariba 2-0. Na di 35 minut di wega Riverplate ta hana un free kick y aki ta unda cu Kendric Paulina ex-hungador di Britannia cu ta tuma e tiro liber na su cuenta y ta anota e gol di corta ventaha pa Riverplate y hasi e wega 2-1. Nos por menciona cu na di 22 minut di wega e defensa central di Britannia esta Rodymar Paesch ta leciona na su hamstring y mester a bandona tereno. For di e momento ey nos por a wak cu e defensa di Britannia a perde confiansa y no tabata asina stabil mas. Den di dos tempo Riverplate a bin por la coma pa empata e wega y nos por bisa cu si no tabata pa Arthur Werleman cu a trese algun salbacion y stroba Riverplate di empata e wega. Cambionan cu Sv Britannia Total Finance/Bright Bakery a hasi ta; Alex Moreno a drenta pa Rodymar Paesch na di 22 minut, Luis Murillo a drenta na lugar di Glember Kock na di 46 minut, Leyon Croes a drenta pa Hugo Martina na di 76 minut, Moises Castro a drenta na lugar di Alex Moreno na 76 minut y Wim Oosthoek a drenta na lugar di Rhaf Godoy na di 87 minut. Cu e score di 2-1 tambe refree de Leca ta caba e wega y asina Sv Britannia Total Finance ta bai cas cu e 3 puntonan y asina e pumanan ta acumula 7 punto den 3 wega.
ORANJESTAD - Diabetes ta un problema hopi grandi riba nos isla: 16.24% di e poblacion Arubano ta sufri di Diabetes versus 8.33% di e poblacion di mundo. 50% di pacient di Diabetes no ta na altura cu nan ta sufri di esaki (ainda) y pa e motibo aki no ta tuma of ricibi cuido medico. (https://www.pwc.com/gx/en/industries/healthcare/casestudies/diabetes-in-Aruba.html).
ORANJESTAD - Durante e fin di siman di october 20-22, Palm Beach tabata e sitio pa e prome Aruba Endurance Festival, desplegando e di dos triatlon internacional, cu a tuma luga riba nos isla. E tabata un fin di siman dedica na e fitness pa henter famia, cu exposicion, un Splash y Dash pa e hubentud local y varios actividad informativo y saludabel, culminando cu e atletanan profesional competiendo den un triatlon agotador riba diadomingo.


text:
Diahuebs den oranan di mainta, a bati alarma pa un turista cu confronta problema bou awa y a hoga na altura di Nikki Beach. E tabata buceando cu e compania S.E. Aruba Fly ’n Dive. Pa 12:30pm, dr. Alvarez a constata morto di Donovan Johnson, naci na Merca dia 27 di
Day: March 2, 2017
Aruba Bank ta celebra prome aniversario di Aruba Soccer Academy cu un dushi treat
Pa combati benta di droga Husticia a haci entrada hudicial na Royce Hotel na Savaneta
Minister Paul Croes: Campaña #STOPAWO ta continua
Partido AVP un biaha mas a parti caha pa tira sushi durante paradanan grandi
Camara di Comercio a tene un segundo reunion cu fraccion di AVP
Gobernador Boekhoudt di bishita na Mariniers Kazerne
Recientemente Gobernador Alfonso Boekhoudt tabata huesped special na Mariniers Kazerne na Savaneta caminda cu el a ser ricibi pa Comandante Luitenant-Kolonel der Mariniers Timon van Dishoeck. Sr. Gobernador a ricibi un rondleiding amplio di e diferente divisionnan di e base militar y a sera conoci tambe cu entre otro sra. Zuleika
Parlamentario Chris Dammers Turismo pa Aruba a reacciona positivamente pa locual ta mercadonan clave AVP mustrando con ta hiba pais dilanti!
Debi n’e silencio di Minister Mike de Meza y di Director di Aviacion Civil, Edwin Kelly Dirigencia di InselAir ta sigui culpa Aruba cu e avionnan MD ta grounded na Aruba Mester busca e falta serca Secretario di Estado Sharon Dijksma
Aruba Bootcamp a wordo sera pa proteccion y seguridad di e hobennan
Corte a dicta cu e controversial Aruba Bootcamp mester wordo sera pa proteccion y seguridad di e hobennan. Esaki despues cu varios keho alarmante di abuso den e campamento a bin den claridad. For di 2014, e campamento a wordo forma cu e fin di cuida, guia y educa hobennan entre


text:
KOMUNIKADO DI KUERPO POLISIAL KORSOU
327 / 2017
19 ougústús 2017
Sospechoso/Víktima number 3 di aksidente di outo a fayesé.
Departamentu di Komunikashon i Prevenshon
KUERPO POLISIAL KORSOU
SIRBI I PROTEHÁ
Djabièrnè 18 di ougústús 2017, polis a hana notifikashon di Hospital ku alrededor di 23.30
or, dòkter a konstatá morto di e di tres(3) víktima di e aksidente di outo ku a tuma lugá
djabièrnè den oranan di marduga na Kaminda Mitologia. Ta trata di un hòmber nasé na
Venezuela.
Na momento ku notifiká famianan lo publiká su identidat.
Riba òrdu di Fiskal di Ministerio Públiko a konfiská e kurpa sin bida diasabra 19 ougústús
alrededor di 00.04 or pa mas investigashon.


text:
Diabierna mainta tur caminda cu ta bay p’e rotonde nobo di Hospital, a wordo cera.
Esaki ta debi na trabounan cu lo tin di wordo finalisa ariba e rotonde mes.
Pues trafico ariba e caminda di Hato/Pos Abou, cu destino Hospital lo mester sigui e borchinan, cu lo bay mandabo te Eagle beach.
Crusada di Ex Fatum, mes un cos, sea bo ta kita na bo man links of bo ta bay rechts y yega te na e rotonde di Citgo Sasaki y di eynan sigui e borchinan.
Pues pa automobilistanan cu ta uza e caminda aki diario, corda tene cuenta cu e cambionan aki.
Loke ta bira fastioso ta casonan di emergencia, caminda cu ambulance of cualkier otro persona cu mester yega Eerste Hulp, lo bay haye confronta cu e cambionan aki.
E trabounan lo tin un duracion di 2 siman.


text:
Gobierno ta un continuacion, pero segun Dangui Oduber, esey no kier men cu Gobierno nobo cu lo sinta proximamente mester ehecuta tur loke cu e Gobierno saliente a laga atras.
Ultimo 4 añanan sigur MEP a bin ta cuestiona e maneho di nos turismo, pero cu awor tin un programa nobo,
E fecha di 17 di november ta un fecha importante y conmemorativo pa e Departamento Gubernamental di Propiedad Intelectual. Riba e dia aki ta recorda cu 30 aña pasa e oficina a habri su portanan pa duna servicio na publico. Pa celebra e acontecimento grandi aki, OPI ta bay tin
Aruba Racquet Club, tabata anfitrion di e prome torneo di tennis patrocina pa Arubiano Flip Flops, y organisa pa GTP di e professional coach Jonathan Goitia.
E Arubiano Tennis Championship a invita diferente club y coach di tennis pa forma parti di un serie di tremendo partido cu nivel halto di
E siman aki Astrid Gietel, un contador di cuenta di curason, ta bishita diferente scol. Esaki ta su bishita na Rosario College dialuna ultimo. Su presentacion tabata den cuadro di Festival di Buki pa Mucha.
Astrid tabata maestra di scol cu a traha hopi aña cu Mediateca escolar di biblioteca. E
Aruba Racquet Club a host 39 mucha chikito di diferente skol di tennis y tur a ricibi medaya pa asina motivanan y yuda e deporte aki sigi crece.
Esaki t’e prome torneo anual di Arubiano Flip Flops.
E idea ta cu tur luna diferente club ta sigi cu e incentivo aki y
E exposicion Mare Nostrum a tuma 10 luna pa organisa, asina Osaira Muyale a duna di conoce. E na Aruba y na Venezuela e curador independiente di arte y maestro na Universidad di Zulia Jimmy Yanez y Directora di Maczul Lourdes Penjaranda.
E interes di e proyecto aki a cuminsa durante
Cuerpo Policial ta avisa tur hende cu ta bende klapchi riba ultimo fecha pa entrega
permiso.
Mediante e informe aki, Cuerpo policial Aruba kier informa tur bendedor di klapchi cu e ultimo dia pa pidi permiso pa bende klapchi e aña aki ta, diabierna 17 di november 2017.
Tur hende cu mester un
Chiara Petrocchi a caba di gana medaya di oro na Chile y ta bay den accion na Best of the Best 2017.
Best of the Best a cuminsa na aña 1995. E famoso Hulandes Henk Meijer a duna un tremendo show na Mariniers Kazerne e tempo ey y Leo Vrolijk, fotografo di
KRALENDIJK - Ta importante pa colaboradornan di bombero ta den condicion y apto médico pa haci nan trabou. P’e motibo akí bomberonan, hòmber y muher, periódicamente ta pasa un tèst nobo dirigí riba nan funcion.
Pa realisá esaki siman pasá a prepará 9 colaborador di Cuerpo di Brandweer CN pa ta
Despues di un par di luna ta structura e pagina virtual di Amateur Baseball Bond Aruba, ABBA ta orguyoso di anuncia cu nan pagina virtual www.arubabaseball.org ta live.
Un idea cu ta den e planes di directiva actual for di aña pasa ta logra concretiza aworaki. Mester sigur menciona cu e


text:
Den e noticiero awe merdia di Nelson Speed Andrade, el a papia ampliamente riba e casonan cu ta muestra di dictadura tumando luga na Aruba, desde cu un Gobierno nobo a sinta.
E comentarionan cu por a scucha ultimo dianan tabata “e miedo cu nos tabatin cu si MEP bini den Gobierno a bira realidad. E persecucionnan politico a cuminsa”.
E prome tabata momento cu Andrade, cu a haci un reportahe den sala di Parlamento na unda e Presidente ta sinta, cu a haya un carta prohibiend’e pa drenta e edificio pa 3 luna. Den e mesun periodo a aresta Marko Espinoza, kende no ta e persona responsabel pa ekiponan di Gobierno, pa materialnan di Gobierno cu a disparce.
Den e programa (noticiero) a wordo bisa cu a manda yama testigo(un ilegal) pa e wordo interoga den Bestuurskantoor, y a activa “piket” (cu normalmente
ta pa casonan serio) pa esaki sosode.
Pues, segun nan a bisa, chauffeur di Minister Otmar Oduber (kende ta un Polis) a bay busca e ilegal aki cu auto di e Minister pa hib’e Bestuurskantoor. Eyden el a wordo interoga door di Recherchenan di piket, kendenan a haya ordo pa presenta na e sitio.
A base di interogacion aki, a detene e hoben Petrochi den oranan laat di anochi.
Loke tabata monstruoso den e caso aki ta e informacion cu a wordo poni den e Procesverbaal door di e Recherchenan ta cu e ilegal a bisa “cu nan a priminti cu nan lo dunami permiso si mi duna un declaracion”.
Nan a acusa Minister Otmar Oduber, como esun cu a manda busca e ilegal pa duna declaracion, y Prome Minister Wever Croes, kende ta esun cu a yama Procurador General y Comisario Trudy Hassell pa haci e detencion.
E keho mes a wordo entrega despues cu e interogacion a tuma luga, nan a bisa den e noticiero di merdia na Canal 90.


text:
WILLEMSTAD – Diábièrnè 12 janüari 2018 den oranan di mainta a haña un curpa mas sin bida den e área di Koral Tabak.
Continuando cu e investigacion di e caso caminda a haña cuater (4) curpa sin bida den e área di Koral Tabak, ayera alrededor di 07.47 or a haña un curpa mas sin bida di un hende hòmber na mesun sitio cant’i awa manera a hañe e curpanan sin bida e dia anterior.
Riba òrdo di Fiscal di Ministerio Público a confiscá e curpa sin bida pa mas investigacion.
Ayera den dia a logra identifiká e cuater (4) curpanan promé.
E procedura cu ta mantené na dje ta cu ta notificá famia via e canalnan legal y oficial promé y despues di esey por haci e identidad(nan) di e víctimanan público.
E curpa sin bida number cinco (5) no a keda identificá ainda. E investigacion den e caso aki ta continuá.


text:
Campaña electoral ta den full swing y ya caba por tuma nota cu tin politiconan cu simplemente no ta pone futuro interes di pueblo na prome lugar, pero ta schuif y insisti pa nan interes politico personal, ta riba tur cos.
Andin Bikker lider di PDR y number dos di POR ta un di e politiconan aki, ora cu e insinua cu su partido, un di nan dos cu e ta representa na e momentonan aki, lo bay baha e edad di pensioen bek na 60 aña.
Andin Bikker no ta splica pueblo con e lo atende cu tur e consecuencianan cu un decision asina lo bay percura p’e, pero ta menciona algun medida cu simplemente ta un vision politico ridiculo, sin contenido y formando un peliger serio pa entrada di pensionadonan pa futuro.
Lider di fraccion di AVP, Marlon Sneek ta sigui mustra cu ta muestra grandi di iresponsabilidad pa Andin Bikker trece e tipo di ganga politico aki dilanti, sin splica pueblo seriedad di tal pensamento, di tal vision.
Marlon Sneek ta sigui mustra cu ya cantidad di organisacion sindical y otro gruponan na Bonaire, a hinca un plan den otro pa pone e isla plat pa evita un tipo di decision asina, ya cu nan ta mira e peliger grandi di reduccion riba nan pensioen si introduci e tipo di cambio aki.
Na mes momento Marlon Sneek di AVP ta mustra cu Andin Bikker mester pone su mes na altura di e consecuencianan aki, y por tuma ehempel di loke ta pasando na nos hermana isla di Corsou, caminda tambe a introduci e tipo di pensamento di politica populista aki, cu e consecuencia cu pensionadonan cu bay cu pensioen cu edad di 60 aña, lo mira nan entrada mensual keda reduci for di 1008 te na 700 florin pa luna, cu tur consecuencia su esaki lo trece p’e hendenan aki.
Andin Bikker mester bin splica pueblo na mes momento, con e ta kere cu e lo por haci e cambio aki, sin cu e lo percura pa problema serio cu entrada di e pensionadonan ya cu storianan politico sin sentido, ta percura pa brinda un perspectiva sin sentido p’e pensionadonan.
Loke ta mas serio di henter e asunto aki, segun Marlon Sneek, t’e hecho cu tanto Andin Bikker como Evelyn Wever Croes y otro miembronan di oposicion, ta brindando pueblo di Aruba, un solucion cu ya no a funciona pa hopi tempo y dos cu Gobierno di MEP no a atende cu e asunto aki casi 15 aña pasa, e fondo di pensioen tabata coriendo peliger di colapse total sin futuro pa pensionadonan.
Mester tin mas seriedad, caminda politiconan di oposicion mester mustra mas responsabilidad ora cu kier presenta nan vision cu mester ta basa riba cosnan realistico na luga di presenta cosnan cu ta bay trece problema serio pa pensionadonan den futuro, lider di fraccion di AVP, Marlon Sneek a declara.


text:
Relaciona cu Siman Santo caminda cu nos concuidadanonan tin e custumber di bay campa, Alto Comisario di Polis, mr. Adolf E. Richardson a haci un yamada fuerte na e campadornan pa tene cuenta cu e condicionan bao di cual e permiso ta wordo otorga.
E fecha riba cual nos campadornan por cuminsa campa ta diadomingo 25 maart 2018 pa 12’or di merdia. Kiermen riba e fecha y ora stipula ta permiti pa pone trailer y tentnan riba nos beachnan. Tur obheto cu wordo poni prome cu e fecha y ora stipula lo wordo kita pa Polis.
E ultimo dia di campa lo ta dia 8 april 2018, despues di campamento tur obheto mester wordo kita for di beachnan.
Si esaki NO sosode anto Polis lo kita esakinan riba gasto di e campado. Pesey un yamada ta bay na un y tur pa mantene nos beachnan limpi. Deposita tur desperdicio den bari di sushi of den saconan di plastic.
Formulario pa pidi vergunning pa campa ta obtenibel na Administracion di Polis for di dia 8 januari 2018 te cu dia 9 maart 2018 entre 08.00 pa 11.30’or y 13.00 pa 16.30’or. Formulario ta obtenibel na tur Warda di Polis.
N’e permiso a wordo añadi condicionan extra compara cu añanan anterior.
- Riba e santo blanco di e beachnan bao ningun circumstancia ta wordo permiti pa haci B.B.Q., na otro parti solamente por haci B.B.Q. cu B.B.Q. pit di
- Tent y trailernan cu ta wordo usa pa campa mester ta den bon condicion. Nan mester wordo poni a lo menos 10 meter di e oriya di lama y nan mester wordo poni a lo menos 5 meter for di e caminda publico. Si no nan ta wordo kita pa Polis.
- Bao ningun forma ta wordi permiti pa reserva tereno pa campa.
- Tent, trailernan y otro obhetonan cu ta wordo usa pa campa no por wordo poni riba otro lugarnan cu t’e lugarnan cu ta destinan p’esakinan y cual lugarnan a wordo destina pa Gobierno.
- Den tent/trailernan mester tin suficiente recursonan pa loke ta trata dunamento di prome auxilio. (E.H.B.O.)
- Ta prohibi pa pone na tent/tráiler, obhecto of plachinan cu no ta cuadra cu moralidad.
- E campamento mester sosode conforme e condicionan bao di cual e permiso a wordo otorga.
- Ta prohibi di core cu vehiculonan di motor, bicicleta, cabay y garoshi riba nos beachnan y principalmente na lugarnan caminda ta destina pa publico.
- Ta prohibi di pega candela riba nos beachnan.
- Ta prohibi di bende cuminda, softdrinks, mixdrinks, of cualkier otro tipo di articulo riba beach sin permiso.
- Musica por wordo toca solamente fo’i den trailer of tent den siman te 10.00 p.m y den weekend te 12.00 p.m. y di tal manera cu otro campadornan no ta wordo molestia. E uso di sound system/amplifiers etc. ta wordo permiti solamente si otro campadornan no ta sinti molester di esakinan.
- Ta prohibi pa kap mata, sin permiso.
- Ta prohibi pa core cu boto y pa ancra den zwemzone, tambe ta prohibi pa mara boto na boeinan cu ta destina pa scheepvaart.
- Ta prohibi e uso di palet y carton riba beach, sino nan ta wordo kita dor di Polis.
- Ta prohibi pa usa e beach of e palo di coconan como toilet.
- Ta prohibi pa tin cabay y cacho riba beach.
- Ta prohibi p’e campadornan usa e hutnan pa nan campa, nan ta wordo laga liber p’e personanan cu ta bin pasa dia.
- Bou ningun circumstancia mag di susha e Boternan kibra, splinter di glas no mag di wordo laga atras riba beach, ni tampoco no tira esakinan den lama. Esaki ta conta pa desperdicio tambe.
- E permiso no mag di wordo pasa pa otro persona.
- E poseedor di e permiso mester tin esaki completo den su tent/trailer na un caminda visible pa Polis.
- E poseedor di e permiso mester tene cuenta cu e tin solamente derecho riba e lugar di campa durante e tempo cu efectivamente e ta campando, prome cu esaki bo no mag di reserva, marca, pone cabuya ect …
- E poseedor di permiso ta keda responsabel pa cualkier daño na otro debi na existencia di su tentnan/trailer of otro obheto.
- Indicacionnan di Polis duna na interes di ordo publico y seguridad di persona, bienes y basa riba moralidad mester wordo sigi estrictamente.
- Ta prohibi pa usa e hutnan pa campa, nan ta keda liber pa e usuarionan den dia.
- Esun cu no actua conforme e condicionan bao di cual e permiso a wordo otorga ta wordo considera di a actua sin permiso. E permiso e ora ey ta wordo revoca y bo por haya proces verbaal.
Ultimo dia pa haci peticion pa campa ta 9 di maart 2018.